./data/phi0474/phi050/phi0474.phi050.perseus-lat1.xml
M. Tullius Cicero
quinetiam obest plerumque iis qui discere volunt auctoritas eorum qui se docere profitentur; desinunt enimsuum iudicium adhibere, id habent ratum quod ab eoquem probant iudicatum vident  nec vero probare soleo id quod de Pythagoreis accepimus, quos ferunt,si quid adfirmarent in disputando, cum ex iis quaereretur quare ita esset, respondere solitos ipse dixit;ipse autem erat Pythagoras: tantum opinio praeiudicata poterat, ut etiam sine ratione valeret auctoritas